ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "እዚ ሕማም ናብ ሕብረተሰብ እንድሕር ልሒሙ ከቢድ ዋጋ ከኽፍለና እዩ" ዶክተር ጆን ኒኬንጋሰንግ 2 ሚያዝያ 2020 ምንጪ ስእሊ, Getty Images መግለጺ ስእሊ, ዳይሬክተር ማእከል ምክልኻልን ምቁጽጻርን ሕማማት ሕብረት ኣፍሪቃ ዶክተር ጆን ኒኬንጋሰንግ ኣብ ኣፍሪቃ፡ ኣብ ውሽጢ እዘን ዝሓለፋ ክልተ መዓልታት ጥራሕ ልዕሊ ሓደ ሽሕ ሓደሽቲ በዚ ቫይረስ ዝተለኸፉ ሰባት ተረኺቦም። ኣፍሪቃ ዝርግሐ እዚ ቫይረስ ንምዕጋት ዘለዋ ትሕተ ቅርጺ ጥዕና ትሑት ብምዃኑ ድማ፡ ኣብ ብዙሓት ሃገራት ሻቕሎት ፈጢሩ ይርከብ። ሓያሎ ሃገራት ዝርገሐ እዚ ሕማም ንምቁጽጻር ከም ኣማራጺ ዝወስድኦ ዘለዋ፡ ንህዝበን ካብ ገዛ ከይወጽእ ምግባር እዩ። ከም ደቡብ ኣፍሪቃ ዝኣመሰላ ሃገራት ምሉእ ንምሉእ ንህዝበን ካብ ገዛ ከይወጽእ ክእውጃ እንከለዋ፡ ገለ ሃገራት ድማ ኣዋጅ ህጹጽ ግዜ ብምእዋጅ ሰዓት እቶ እቶ ኣዊጀን ይርከባ። ንህዝቢ ካብ ገዝኡ ከይወጽእ ምግባር ግን ፍታሕ ከምጽእ ድዩ?
